open-index/open-wikipedia-markdown huggingface dataset:
Lemma (leksikogrāfija)

**Lemma** leksikogrāfijā ir vārds tādā formā, kādā tas tiek ievietots vārdnīcā, piemēram, latviešu valodā nomeniem lemmas forma būtu nominatīvs un darbības vārdiem — nenoteiksme.

## Atšķirīgas lemmas formas radniecīgās valodās
Lībiešu valodā tiek šķirtas divas nenoteiksmes — I nenoteiksme (ar piedēkļiem *-da*, *-dõ*, *-tõ*, *-õ*) un II nenoteiksme (ar piedēkli *-m*), II nenoteiksmi atbilstoši tās funkcijai sauc arī par supīnu (t.i., forma, kas izsaka, ka darbības vārds ir kāda cita darbības vārda mērķis, piemēram, *ta tuļ Sīkrõgõl jel*'ām**'' — "viņš ieradās, **lai** dzīvot**u*' Sīkragā"). Lībiešu valodā I nenoteiksme ir vārdnīcas šķirkļa forma, savukārt [[igauņu valoda|igauņu valodā]] lemmas forma ir supīns.

Lībiešu lemmas forma (supīns) &mdash; igauņu lemmas forma:
**kūlõ* (*kūlõm*) &mdash; *kuulma* (nevis *kuulda*);
**jellõ* (*jelām*) &mdash; *elama* (nevis *elada*);
**tūlda* (*tulmõ*) &mdash; *tulema* (nevis *tulla'').

## Atsauces
Alita Alkne

**Alvīne Brūgāne**, vēlāk **Alita Alkne** (dzimusi , mirusi ) bija latviešu aktrise.

Ir bijusi aktrise Jelgavas teātrī un Drāmas teātrī.
Biruta Skujeniece

**Biruta Skujeniece** (dzimusi  Jelgavā, mirusi  Jūrmalā) bija latviešu aktrise un dzejniece, Marģera Skujenieka māsa.

## Dzīvesgājums
Dzimusi Jelgavā, Katoļu ielā, dzejnieka Eduarda Skujenieka un pirmās profesionālās latviešu teātra kritiķes, Ādolfa Alunāna māsas Luīzes Skujenieces ģimenē. Pavisam ģimenē bija četri bērni. Biruta gājusi Āgenskalna Latviešu biedrības meiteņu skolā, mācības turpināja Ķeniņa meiteņu ģimnāzijā Rīgā. Pēc tēva pašnāvības 1897. gadā sāka piedalīties Alunāna teātra izrādēs. Sešpadsmit gadu vecumā jau spēlēja lielas lomas. Šajā periodā iepazinās ar Raini un Aspaziju. Pirmā publikācija — dzejolis "Dziesma apklususi" laikrakstā "Rīgas Apskats" 1908. gadā.

Bija precējusies ar pirmo neatkarības laika Rīgas policijas prefektu, Jāni Dambekalnu no kuģu īpašnieku Dambekalnu dzimtas. Laulībā piedzima dēls Rainis Dambekalns.

No 1907. līdz 1909. gadam studējusi Filharmoniskās biedrības skolā Maskavā. Atgriezusies Rīgā, rīkoja deklamāciju vakarus un vadīja Raiņa kluba dramatisko sekciju. Iepazinās ar Jāni Sudrabkalnu, kas viņai veltīja vairākus dzejoļu ciklus. No 1912. līdz 1914. gadam studēja dramatiskās mākslas augstskolā Berlīnē. Spēlēja Rīgas Latviešu teātrī. Nodibinājusi un kādu laiku vadījusi savu "Intīmo teātri". 1925. gadā izdeva savu vienīgo dzejoļu krājumu "Staru spārni pār dūmainu upurtrauku". Tajā pašā gadā sākusi studēt tēlniecību un glezniecību Latvijas Mākslas akadēmijā.

Gājusi bojā vilciena katastrofā Jūrmalā pie Mellužiem (vienīgais upuris vilcienu sadursmē).

Apbedīta Rīgā, Meža kapos.

## Darbi
1988. gadā apgāds „Liesma” Rīgā izdeva Skujenieces dzejas krājumu „Pusnakts vilcieni”.

2002. gadā apgāds „Daugava” Rīgā izdeva Birutas Skujenieces un Jāņa Sudrabkalna vēstuļu un daiļdarbu kopojumu „Kā rīta un vakara zvaigzne...” 

## Atsauces
Lidija Auza

**Lidija Auza** (dzimusi , mirusi ) bija latviešu gleznotāja.

## Biogrāfija
Lidija Auza piedzima  Vitebskā kalpotāju ģimenē. Mācījusies Latvijas Mākslas Akadēmijā. Strādāja par Rīgas pilsētas 16. pamatskolas skolotāju (1934—1943), par mākslinieci Rīgas Medicīnas Darbinieku namā (1946-1947) un Latvijas Vēstures institūtā (1947- 1950). Kopš 1949. gada piedalījusies dažādās izstādēs.

No 1956. gada bija Latvijas Mākslinieku savienības biedre. Sākumposmā galvenokārt gleznojusi baleta tēmai veltītus darbus. 60. gadu vidū krasi mainījusi stilu, sākot gleznot dekoratīvas ievirzes ainavas. 20. gadsimta 80. gados mākslinieces darbi kļuva lakoniskāki un atturīgāki.

Talsu pilsētas goda pilsone (1983). Bērni — Leonīds Mauriņš, Baiba Mauriņa un Valdis Auza. Mirusi , apbedīta Rīgas Meža kapos.

## Atasuces
Imants Adermanis

**Imants Adermanis** (dzimis , miris ) bija latviešu aktieris, teātra režisors un pedagogs.

## Biogrāfija
Imants Adermanis piedzima  Rīgā, strādnieku ģimenē. Beidzis Rīgas 11. vidusskolu un Jāzepa Vītola Latvijas Mūzikas akadēmijas teātra fakultātes nodaļu (1956). Mācījies Latvijas Valsts Universitātes filoloģijas fakultātē (1949—1952).

Strādāja Latvijas radio par diktoru (1950—1953), J. Raiņa Latvijas PSR Valsts Akadēmiskajā Dailes teātrī (1956—1958) un A. Upīša Drāmas teātrī (1958—1993) par aktieri, Latvijas Valsts Universitātes dramatiskā pulciņa vadītāju (1965—1971), pedagogu (1971—1992) un Jāzepa Vītola Latvijas Mūzikas akadēmijas teātra katedras vadītāju (1973—1986).

Trīs reizes precējies — pirmo reizi ar kinoredaktori Ainu Adermani, otro reizi ar aktrisi Rasmu Rogu, trešo reizi ar kultūras darbinieci Laimdotu Adermani.

Miris , Rīgā, apbedīts Rīgas Meža kapos.

## Atsauces

## Ārējās saites
*
Jānis Ezeriņš (rakstnieks)

**Jānis Ezeriņš** (dzimis  Biksēres pagasta Kārzdabas "Beiros" (tagad Cesvaines pagasts), miris  Rīgā) bija latviešu rakstnieks.

## Biogrāfija
1910. gadā beidzis Valkas skolotāju semināru Valmierā, pēc tam strādājis kā skolotājs Lazdonā, Barkavā un Saikavā. 1914. gadā mobilizēts armijā, bet veselības dēļ atvaļināts. Ārstējies no tuberkulozes Abhāzijā. No 1919. līdz 1922. gadam vadījis laikraksta "Brīvā Zeme" literāro daļu.

Rakstījis galvenokārt anekdotiskās noveles, darbiem raksturīgs straujš sižets, daudzveidīgs vides un cilvēka tēlojums un negaidīts fabulas atrisinājums. Tulkojis nozīmīgus klasikas darbus (Oskara Vailda "Doriana Greja ģīmetne", vecfranču teika "Okasēns un Nikoleta", Džovanni Bokačo "Noveles", Stendāla "Sarkanais un melnais"). Saņēmis Kultūras fonda balvu (1923).

## Bibliogrāfija

### Proza
* *Dziesminieks un velns.* Rīga: A. Gulbis, 1920.
* *Majestātes kazarmēs.* Rīga: LETA, 1922.
* *Fantastiska novele un citas.* Rīga: Valters un Rapa, 1923.
* *Apstarotā galva.* Rīga: LETA, 1923.
* *Leijerkaste.* 1. daļa. Rīga: LETA, 1923.
* *Leijerkaste.* 2. daļa. Rīga: LETA, 1925.

### Dzeja
* *Krāšņatas.* Rīga: Leta, 1925.

### Kopoti raksti
* *Raksti 3 sējumos.* Rīga: Valters un Rapa, 1935.
* *Kopoti raksti 5 sējumos.* Mineapole: Tilts, 1955.

### Klausāmgrāmata
* *Noveles* [klausāmgrāmata]. Rīga: Apostrofs, 2009.

### Tulkojumi citās valodās
* *Обед под музыку и другие новеллы* [Pusdienas ar mūziku un citas noveles; izlase krievu val.]. Tulk. Jurijs Abizovs. Rīga: Latvijas Valsts izdevniecība, 1957.
* *Salakaubavedaja* [Kontrabandists, izlase igauņu val.]. Tulk. Valli Helde. Perioodika, 1968.
* *Erzählung eines Flohs* [Kādas blusas stāsts: noveles un stāsti vācu val.]. Tulk. Gisela Böttcher, Welta Ehlert. Berlin: Verlag Volk und Welt, 1971.
* *Oběd shudbou* [Pusdienas ar mūziku; izlase čehu val.]. Tulk. Vojtěch Gaja. Praha: Odeon, 1977.
* *Homo en la geto* [esperanto]. Tulk. Ansis Atkalns. Tacoma (Washington): La tradukanto, 1978.
* *L'âne rose* [Rožainais ēzelis; izlase franču val.]. Tulk. Gita Grīnberga, Jean-Jacques Ringuenoir. L' Archange Minotaure, 2008.
* *The Tower and other stories* [Tornis un citi stāsti; izlase angļu val.]. Tulk. Ilze Gulēna. Central European University Press, 2011.
* *Partie d'échecs* [Šaha partija]. Tulk. Gita Grīnberga, Jean-Jacques Ringuenoir. Editions de l'Arbre vengeur, 2022.

## Atsauces
Bunhe

**Bunhe** () ir pilsēta Ukrainas austrumos Doneckas apgabalā. Izvietojusies apgabala austrumos Bulavinkas upītes krastā 53 km no apgabala centra Doneckas. Pieskaitāma Horļivkas—Jenakijeves aglomerācijai. Administratīvi pakļauta Jenakijeves pilsētas padomei, savukārt Bunhes pilsētas municipalitātei pakļauts Družnes ciemats.

## Vēsture
Apdzīvotā vieta dibināta 1908. gadā kā strādnieku ciemats **Bunge** *(Бунге)* pie tāda paša nosaukuma akmeņogļu ieguves šahtas. 1924. gadā šahtu pārdēvēja par godu Jaunajiem komunāriem *(Юних Комунарів)* un ciematu saīsināti par **Junkomu** *(Юнком)*. 1965. gadā ciematam piešķirts pilsētas statuss un pārdēvēta par **Junokomunarivsku** (). 1979. gada 16. septembrī *Junkom* šahtā 903 m dziļumā kalnrūpniecības vajadzībām iežu masīvu spriedzes mazināšanai tika īstenots atomsprādziens ar jaudu 0,2—0,3 kilotonnas trotila ekvivalenta. 2002. gadā šahta slēgta. 2016. gadā pilsētai atgriezts tās sākotnējais nosaukums.

## Atsauces

## Ārējās saites
Bunge

**Bunge** var būt:

## Uzvārds
* Aleksandrs Bunge (*Alexander von Bunge*; 1803―1890) ― vācbaltiešu ārsts un botāniķis.

## Vietvārds
* Bunhe (*Бунге*) ― pilsēta Doneckas apgabalā, Ukrainā.
Mariner 1

***Mariner 1*** bija NASA *[[Mariner programma|Mariner]]* programmas pirmā starpplanētu zondēm, kas paredzēta Veneras sasniegšanai. Zaudēta 1964. gada jūlijā nesējraķetes avārijā.

## Uzbūve un trajektorija

Aparāta konstrukcija bija identiska *[[Mariner 2]]* — zondi izgatavoja Reaktīvās kustības laboratorija (*JPL*). *Mariner 1* sastāvēja no astoņstūrainas pamatnes (1,04 m pa diagonāli un 0,36 m augstumā). Pie pamatnes bija piestiprināti divi saules bateriju paneļi (izvērstā stāvoklī paneļu platums bija 5,05 metri), kas uzlādēja sudraba-cinka akumulatorus. Zondes augstums bija nepilni 3,66 m, kuru sastādīja 3 metrus garš masts, uz kura tika izvietoti instrumentu detektori — magnetometrs, kosmisko staru detektors, putekļu un saules vēja detektori, mikroviļņu un infrasarkano viļņu radiometri. Attēlu uzņemšana nebija paredzēta.Orientācijas sistēma par atskaites punktu izmantoja Saules un Zemes pozīcijas pie debesjuma. Aparāta starta masa bija 260,8 kg.

## Lidojuma gaita
*Mariner 1* tika palaista  09:21:23 UTC ar nesējraķeti *[[Atlas LV-3 Agena-D]]* no Kanaveralas zemesraga Gaisa spēku stacijas laukuma *LC-12*. Pēc dažām minūtēm raķete, sakaru antenas kļūmes dēļ, neparedzēti novirzījās no kursa, un 294,5 sekundes pēc starta tā tika uzspridzināta.

Raķetes avāriju izraisīja vairāku apstākļu sakritība. Raķete tika vadīta no zemes ar datora palīdzību. Dati par raķetes kursu tika iegūti no raķetes radiobākas. Raķetes bāka šajā lidojumā darbojās ar pārtraukumiem (vēlāk secināts, ka tā antena izgatavota nekvalitatīvi). Gadījumos, ja nav pieejami dati no raķetes, dators aprēķināja kursu pēc programmas. Izrādījās, ka programmas kodā (pēc citas versijas, ieejas datos) bijusi izlaista defise. Rezultātā dators deva nepareizas komandas manevru veikšanai. Mūsdienās publiski nav zināmi oficiāli dokumenti par šo incidentu, bet ir informācijas telpā klejo vairākas šīs datorkļūmes versijas. Tādējādi radušās vairākas mūsdienu teikas, piemēram, "visdārgākā defise vēsturē".

## Galerija

Diagram_of_Mariner_1.jpg|*Mariner 1* uzbūves shēma
Diagram_of_Mariner_1_or_2_with_Atlas-Agena_launch_vehicle.jpg|Starta komplektācijas shēma ar Atlas nesējraķetes pirmo pakāpi un Agena-B nesējraķetes otro pakāpi
Atlas Agena with Mariner 1.jpg|*Mariner 1* starts


## Ārējās saites

* Mariner 1 NASA Solar System Exploration Roadmap
* Mariner 1 NASA NSSDC Master Catalog
* Mariner 1, 2 Gunter Dirk Krebs
Buea

**Buea** () ir pilsēta Kamerūnas dienvidrietumu daļā, Dienvidrietumu reģionā pie Gvinejas līča. Atrodas vidēji 870 metrus virs jūras līmeņa un 303 kilometru attālumā no Kamerūnas galvaspilsētas Jaundes. Pēc 2005. gada datiem pilsētā dzīvo 90 088 iedzīvotāji un tā ir devītā lielākā pilsēta Kamerūnā pēc iedzīvotāju skaita. Dienvidrietumu reģiona administratīvais centrs un lielākā pilsēta. Buea bija Vācu Kamerūnas koloniālā galvaspilsēta no 1901. līdz 1919. gadam, bet no 1949. līdz 1961. gadam Dienvidu Kamerūnas galvaspilsēta, un līdz 1972. gadam — Rietumkamerūnas galvaspilsēta.

## Atsauces

## Ārējās saites
Ngaundere

**Ngaundere** () ir pilsēta Kamerūnas ziemeļu daļā, Adamavas reģionā. Atrodas vidēji 1 212 metrus virs jūras līmeņa un 670 kilometru attālumā no Kamerūnas galvaspilsētas Jaundes. Pēc 2005. gada datiem pilsētā dzīvo 152 698 iedzīvotāji un tā ir septītā lielākā pilsēta Kamerūnā pēc iedzīvotāju skaita. Pilsēta savu nosaukumu ir ieguvusi no netāli esošā kalna. Dibināta 1835. gadā.

## Ārējās saites
Ebolova

**Ebolova** () ir pilsēta Kamerūnas dienvidrietumu daļā, Dienvidu reģionā. Atrodas vidēji 636 metrus virs jūras līmeņa un 157 kilometru attālumā no Kamerūnas galvaspilsētas Jaundes. Pēc 2005. gada datiem pilsētā dzīvo 76 885 iedzīvotāji.

Ebolovas apkārtnē ir attīstīta lauksaimniecība, galvenokārt audzē kakaokokus, no kā iegūst kakao pulveri.
Bertva

**Bertva** () ir pilsēta Kamerūnas austrumu daļā, Austrumu reģionā. Atrodas vidēji 717 metrus virs jūras līmeņa un 338 kilometru attālumā no Kamerūnas galvaspilsētas Jaundes. Pilsētas kopējā platība ir 100 km², pēc 2018. gada datiem pilsētā dzīvo 281 139 iedzīvotāji. Austrumu reģiona administratīvais centrs un lielākā pilsēta. Dibināta 1927. gadā.
## Ārējās saites
*Misja Kamerun
Kumba

**Kumba** (*Kumba*) ir pilsēta Kamerūnas rietumu daļā, Dienvidrietumu reģionā. Atrodas vidēji 240 metrus virs jūras līmeņa un 376 kilometru attālumā no Kamerūnas galvaspilsētas Jaundes. Pēc 2025. gada datiem pilsētā dzīvo 300 000 iedzīvotāji un tā ir astotā lielākā pilsēta Kamerūnā pēc iedzīvotāju skaita. Dienvidrietumu reģiona lielākā pilsēta. Dibināta 1938. gadā.

## Ārējās saites
Nkongsamba

**Nkongsamba** () ir pilsēta Kamerūnas rietumu daļā, Piekrastes reģionā. Atrodas vidēji 826 metrus virs jūras līmeņa un 345 kilometru attālumā no Kamerūnas galvaspilsētas Jaundes. Pilsēta atrodas starp diviem kalniem. Pēc 2005. gada datiem pilsētā dzīvo 104 050 iedzīvotāji, tā ir desmitā lielākā pilsēta Kamerūnā pēc iedzīvotāju skaita. Dibināta 1917. gadā.

## Ārējās saites
Oktes lidlauks

**Oktes lidlauks** vai **Laucienes lidlauks** ir nesertificēts lidlauks Talsu novada Laucienes pagastā. Izvietojies 900 m uz ziemeļaustrumiem no Garlenes ciema pie autoceļa V1407. Lidlaukā ir viens  garš un  plats asfalta seguma skrejceļš. Lidlauks izbūvēts 1970. gados un izmantots kā starpsaimniecību lauksaimniecības aviācijas lidlauks. 2010. gadā lidlauks privatizēts.

## Atsauces

## Ārējās saites
*Abandoned, Forgotten & Little Known Airfields in Europe
Mīnotaurs

thumb|250px|Mīnotaura krūšutēls
**Mīnotaurs** (, , etrusku: *Θevrumineś*) sengrieķu mitoloģijā bija briesmonis, kam bija vērša galva un cilvēka ķermenis.

Dzīvojis labirinta centrā, ko izveidojis Daidals un viņa dēls Ikars pēc Krētas valdnieka Mīnoja pavēles. Reizi deviņos gados (pēc citas versijas — katru gadu) viņam Mīnojs ziedoja septiņus Atēnu jaunekļus un septiņas jaunavas par barību. Tā bija Mīnoja atriebība atēniešiem, kas nogalināja Mīnoja dēlu Androgesu. Beigās Mīnotauru nogalināja Atēnu varonis Tēsejs. Šī cīņa bieži tika attēlota grieķu mākslas darbos. Mīnotaurs parādās arī Dantes Aligjēri "Dievišķajā komēdijā".

Vārds Mīnotaurs cēlies no sengrieķu vārda  (*Minōtauros*), kas savukārt cēlies no Krētas valdnieka vārda Mīnoja () un vārda  — ‘vērsis’.

## Atsauces

## Ārējās saites
Ņūheivena

**Ņūheivena** () ir pilsēta Konektikutas štatā, ASV. Saskaņā ar 2010. gada ASV tautas skaitīšanas datiem, pilsētas iedzīvotāju skaits sasniedz 129,7 tūkstošus, tādējādi šī ir otra lielākā pilsēta štatā pēc Bridžportas.

Šī ir Lielās Ņūheivenas (*Greater New Haven*), kuras iedzīvotāju skaits 2010. gadā sasniedza 862,4 tūkstošus, galvenā municipalitāte. Ir daļa no Ņujorkas metropoles areāla (*New York metropolitan area*).

Pilsētā atrodas Jeila Universitāte, kā arī vairākas citas mācību iestādes.

## Vēsture
Ņūheivenu 1638. gadā dibinājuši angļu puritāņi, tad pilsētas nosaukums bija **Kvinipiaka** (*Quinnipiac*). 1640. gadā tā tikusi pārdēvēta, iespējams, Anglijas Ņūheivenas (*Newhaven*) vārdā. 1643. gadā apvienojās ar vairākām blakus esošām pilsētām, izveidojot Ņūheivenas koloniju. 1665. gadā tikusi iekļauta Konektikutas kolonijā, kuras centrs bija Hārtforda. No 1701. līdz 1875. gadam Ņūheivena kopā ar Hārtfordu bija kolonijas (un vēlāk štata) administratīvais centrs.

## Iedzīvotāji

## Klimats

## Sadraudzības pilsētas
Ņūheivenas sadraudzības pilsētas ir:

* Afula, Izraēla
* Amalfi, Itālija
* Aviņona, Francija
* Čanša, Ķīna
* Frītauna, Sjerraleone
* Hue, Vjetnama
* Leona, Nikaragva
* Sanfrancisko Tetlanočana, Meksika

## Atsauces

## Ārējās saites

*
Nokia 8810

***Nokia 8810*** bija Somijas uzņēmuma *[[Nokia]]* luksus klases mobilais telefons, kas darbojās GSM 900 tīklā. Izlaists 1998. gadā. Tas bija pirmais telefons ar iekšēju antenu. Taustiņus noslēdza ar bīdāmu metāla vāciņu.

## Ārējās saites
* Nokia 8810 gsmarena.com
Valdnieks (grāmata)

**"Valdnieks"** ( — ‘princis’) ir 16. gadsimta politiskais traktāts, kuru sarakstījis itālis Nikolo Makjavelli. Darbs tika publicēts 1532. gadā, piecus gadus pēc tā autora nāves, ar pāvesta Klementa VII atļauju.

Darbā tiek izklāstīts, kā iegūstama un saglabājama vara. Tiek runāts par dažādām pārvaldes veidiem un varas saglabāšanas veidiem. Makjavelli sacerējumā apgalvo, ka par veiksmīgāku valdnieku var kļūt, ja tauta no viņa baidās, nevis mīl viņu, pamatojot šo apgalvojumu ar mainīgo tautas mīlestību un mobilizējošajām un pastāvīgajām bailēm.

Šis ir viens no diviem Makjavelli galvenajiem darbiem, otrs ir "Pārdomas par pirmo Tita Līvija dekādi" (*Discorsi sopra la prima deca di Tito Livio*), kas tika publicēts 1531. gadā. Abi darbi tikuši sākti rakstīt vienā laikā.

Tā kā lasītājus šokēja Makjavelli uzskati, ka politikā ir savi noteikumi, izveidojās termins ‘makjavellisms’, ar ko apzīmē politisku darbību, kurā mērķa sasniegšanai tiek izmantoti negodīgi paņēmieni.

## Atsauces

## Ārējās saites
* ''Il Principe'' 
* "Valdnieks"
Radioaktīvā oglekļa datēšana

**Radioaktīvā oglekļa datēšana** jeb **oglekļa-14 datēšana** ir radioizotopiskās datēšanas metode, ar kuru nosaka organisko vielu saturošu objektu absolūto vecumu — gadu skaitu kopš bioloģiskā objekta nāves. Metode balstās uz oglekļa-14 (14C) jeb tā saucamā radioaktīvā oglekļa radioaktivitātes mērījumiem organiskajās atliekās vai objektos. Kamēr organisms ir dzīvs, tas nemitīgi apmaina savus oglekļa atomus pret apkārtējās vides oglekļa atomiem, uzturot radioaktīvā oglekļa izotopa saturu tādu pašu kā apkārtējā vidē. Atmosfērā radioaktīvais ogleklis rodas, kosmiskajiem stariem iedarbojoties uz gaisa slāpekli. Kad organisms nomirst, oglekļa apmaiņa izbeidzas un oglekļa-14 saturs tajā sāk samazināties, radioaktīvajam izotopam sabrūkot. Jo ilgāks laiks pagājis kopš organisma nāves, jo mazāka ir palikusī izmērāmā radioaktivitāte.

Pielietojot radioaktīvā oglekļa datēšanu, var noteikt vecumu līdz  gadu tālai pagātnei jebkuram materiālam, kas satur organiskas izcelsmes oglekli, kā piemēram, kauliem, putekšņiem, koksnes atliekām u.c. Lai datēšanu veiktu pēc iespējas precīzāk, nepieciešama metodes kalibrēšana, ņemot vērā dažādas dabiskas oglekļa-14 satura svārstības apkārtējā vidē. Piemēram, mūsdienās radioaktīvā oglekļa saturs atmosfērā vairs nav tāds, kā senāk. No vienas puses, ir sadedzināts daudz fosilā kurināmā, kas satur ļoti senu oglekli, kur radioaktīvais izotops sen sabrucis — tas samazina 14C koncentrāciju gaisā. No otras puses, veiktie kodolieroču izmēģinājumi ir radījuši papildu 14C piesārņojumu.

Radioaktīvā oglekļa datēšanas metodi izstrādāja amerikāņu fiziķis Vilards Libijs (), par ko 1960. gadā viņam tika piešķirta Nobela prēmija ķīmijā. Metodi veiksmīgi pielieto arheoloģijā un antropoloģijā.

## Atsauces

## Ārējās saites

* The 14C Method
Agronomija

**Agronomija** (, cēlies no , *agros* — ‘lauks, tīrums’, , *nomos* — ‘likums’) ir zinātne par zemkopību un augu audzēšanu. Plašākā nozīmē terminu ‘agronomija’ var attiecināt uz racionālas lauksaimniecības teoriju un praksi.

Agronomija ietver darbu tādās jomās kā augu ģenētika, augu fizioloģija, meteoroloģija un augsnes zinātne. Agronomijā tiek izmantotas vairāku zinātņu zināšanas, tai skaitā bioloģijas, ķīmijas, ekonomikas, ekoloģijas, ģenētikas.

Agronomijas pirmsākumi ir atrodami Senajā Grieķijā, kur vairāki autori savos darbos pamāca zemes apstrādāšanā, apraksta dažādus augus, augšņu īpašības un mēslojumus. Latvijā šīs zinātnes pirmsākumi datējami ar 16. gadsimtu. 16. gadsimta otrajā pusē Zahārijs Stopijs sarakstīja manuskriptu "Vidzemes ekonomija", Solomons Guberts 1645. gadā sarakstīja grāmatu *Stratagema oeconomicum oder der Akker-Student*, kas ir uzskatāma par pirmo lauksaimniecības rokasgrāmatu Latvijā.

## Atsauces

## Ārējās saites
Akts par ūniju

[thumb|300px|Akts par ūniju ar karalienes [Anna Stjuarte|Annas Stjuartes portretu (1707).]]

**Akts par ūniju** () bija līgums, ar kuru Anglijas Karaliste un Skotijas Karaliste, kam kopš 1603. gada bija kopīgs monarhs (personālūnija), apvienojās Apvienotajā Lielbritānijas Karalistē.

Iepriekšējie (1606, 1667, 1689) Skotijas un Anglijas karaļvalstu reālūnijas izveides mēģinājumi bija neveiksmīgi. Apvienošanās aktu  ratificēja Skotijas parlaments, tā paša gada martā — Anglijas parlaments. Līgums stājās spēkā . Līdz ar līgumu tika izveidots viens parlaments, kas atradās Vestminsterē.

## Atsauces

## Ārējās saites

* ''Acts of Union: The creation of the United Kingdom''
Časivjara

**Časivjara** () ir pilsēta Ukrainas austrumos Doneckas apgabalā. Izvietojusies apgabala ziemeļaustrumos Siverskijdonecas—Donbasa kanāla krastā 77 km no apgabala centra Doneckas, pakļauta Bahmutas pilsētas padomei.

## Vēsture
Apdzīvotā vieta dibināta 1876. gadā sakarā ar ugunsizturīgā māla atradnes apguvi, kam muižnieks Pļeščejevs uzbūvēja ugunsizturīgo izstrādājumu rūpnīcu. Pie rūpnīcas izauga strādnieku ciemats un 1878. gadā tika izbūvēta dzelzceļa stacija. Nosaukums, domājams, cēlies no tjurku *çai-su* — ‘klusais ūdens’. 1934. gadā uzbūvēta jauna šamota rūpnīca, bet 1938. gadā ciematam piešķirts pilsētas statuss.

## Novadnieki
* Dzimis dziedātājs Josifs Kobzons (1937).

## Atsauces
Bridžporta

**Bridžporta** () ir pilsēta Konektikutas štatā, ASV. Lielākā pilsēta štatā pēc iedzīvotāju skaita (vairāk nekā 144,2 tūkstoši iedzīvotāju).

Šī ir Lielās Bridžportas (*Greater Bridgeport*), kuras iedzīvotāju skaits 2009. gadā sasniedza 901,2 tūkstošus, galvenā municipalitāte. Bridžporta ir daļa no Ņujorkas metropoles areāla (*New York metropolitan area*), nozīmīgs rūpniecības centrs Konektikutā. Pilsētā ir Bridžportas universitāte, dažādi kara memoriāli u.c. objekti. Bridžporta tiek uzskatīta par frisbija izcelsmes vietu.

## Iedzīvotāji

## Klimats

## Atsauces

## Ārējās saites

* 
*
Lielais kanāls

**Lielais kanāls** var būt:
* Lielais kanāls — kanāls Venēcijā
* "Lielais kanāls" — Monē glezna
* Lielais Ķīnas kanāls
Daļiņu paātrinātājs

**Daļiņu paātrinātājs** ir iekārta, kurā tiek izmantots elektromagnētiskais lauks lādētu daļiņu paātrināšanai. Lielie paātrinātāji ir pazīstami ar pielietojumu elementārdaļiņu fizikā, kur tos izmanto kā pretkūļu paātrinātājus (piemēram, Lielais hadronu pretkūļu paātrinātājs). Cita veida paātrinātāji tiek plaši izmantoti citiem nolūkiem, piemēram, onkoloģijā, bioloģisku materiālu sterilizācijā, rūpnieciskajā radiogrāfijā. Pašlaik visā pasaulē darbojas vairāk nekā 30 tūkstoši daļiņu paātrinātāju. Pazīstamākie daļiņu paātrinātāji ir betatrons, ciklotrons, fazotrons, lineārais paātrinātājs, sinhrofazotrons, sinhrotrons.

## Atsauces

## Ārējās saites
Skotijas karogs

**Skotijas karogs** (, ), pazīstams arī kā **Svētā Andreja krusts**, ir viens no Skotijas nacionālajiem simboliem.

Karogs ir zilā krāsā ar baltu diagonālu krustu. Saskaņā ar leģendu, kristiešu apustulis un moceklis Svētais Andrejs, Skotijas patrons, tika piesists X veida krustā. Tas kļuva par pamatu Skotijas karoga izskatam. Pašreizējais karogs ticis pieņemts 16. gadsimtā.

## Atsauces

## Ārējās saites
Aleksandrs Bernevics

**Aleksandrs Bernevics** (, 1856—1919) bija vācbaltiešu izcelsmes luterāņu mācītājs. No 1889. līdz 1919. gadam kalpoja Kandavas un Pūres draudzēs.

## Dzīvesgājums
Dzimis  Kandavā mācītāja ģimenē. Studēja teoloģiju Tērbatas universitātē. Latviešu literārās biedrības biedrs, iesūtīja latviešu folkloras materiālus. Darbojās Kurzemes Zemes padomē. 

1919. gada janvārī, Kandavu ieņemot Padomju Latvijas armijai, palika savā draudzē. 1919. gada 16. janvārī komunistu arestēts un nošauts.
Rundāles lidlauks

**Rundāles lidlauks** ir nesertificēts lidlauks Bauskas novada Rundāles pagastā. Izvietojies rietumos no Pilsrundāles ciema 3,3 km no Rundāles pils. Lidlaukā ir viens  garš un  plats asfalta seguma skrejceļš. Lidlauks izbūvēts padomju laikā un izmantots kā lauksaimniecības aviācijas lidlauks.

## Atsauces

## Ārējās saites
* Abandoned, Forgotten & Little Known Airfields in Europe
Nokia 8210

***Nokia 8210*** ir Somijas uzņēmuma *[[Nokia]]* *premium* klases mobilais telefons, kas darbojas GSM 900 / 1800 tīklā. Izlaists 1999. gadā. Tobrīd tas bija mazākais *Nokia* telefons.

Modelim pieejami sešu krāsu nomaināmi *Xpress-on* tipa korpusa vāciņi.

## Varianti
GSM 900 / 1800 sistēmai Āzijas tirgū tika izstrādāts *Nokia 8210* variants ***Nokia 8250*** ar nedaudz atšķirīgu dizainu un zilu fona apgaismojumu.

Ziemeļamerikas GSM 1900 tīklam tika izlaista modifikācija ***Nokia 8290***.

Ziemeļamerikas TDMA/AMPS tīklam izveidots *Nokia 8290* variants ***Nokia 8260***. Atšķirībā no *8290*, *8260* bija nedaudz smagāks, tam nebija zvana izsaukšanas ar balsi, infrasarkanā porta un oficiāli maināmi vāciņi.
*Nokia 8260* izlaista modifikācija ***Nokia 8265*** ar sportiskāku dizainu. Ar to varēja nosūtīt attēlu ziņas un bija balts fona apgaismojums. Versijai ***Nokia 8265i*** bija WAP pārlūkprogramma un iespēja pārslēgties uz zilu fona apgaismojumu.

CDMA 1900 tīklam izlaists variants ***Nokia 8270***. Tā dizains līdzīgs Āzijas *8250*, ar zilu fona apgaismojumu, bet bez infrasarkanā porta.

## Ārējās saites

* Nokia 8810 gsmarena.com
Biržu lidlauks

**Biržu lidlauks** jeb **Jēkabpils-Birži** ir nesertificēts lidlauks Jēkabpils novada Salas pagastā. Izvietojies 1,5 km uz austrumiem no Biržu ciema. Lidlaukā ir viens  garš un  plats asfalta seguma skrejceļš. 2014. gadā lidlauka teritorijā izbūvēta rallijkrosa **trase «Baroni»**, kurā aizvadītas autokrosa sacensību «Žiguļu kauss 2014» posms.

## Vēsture
1941. gada 20. maijā padomju *5 IAB* (*5. lidlauka inženieru celtniecības bataljons*) sāka darbu lai veidotu lidlauku. 1944. gada 22. septembrī *[[Luftwaffe (Vērmahts)|Luftwaffe]]* *4.(F)/Aufkl.Gr. 14* eskadras grupa atnāca uz lidlauku ar mērēnu vai smagu bumbu un nojaukšanas somas lādiņu, un iznīcināja lidlauka teritoriju un 3 angārus. Iznīcināšana bija domāta, jo lidlauks tika uzarta, lai padarītu to neizmantojamu, bet padomju vara to bija salabojusi. Lidlauks tika aizsargāts ar 1 smagu, 1 vidēju un 2 vieglām Flak pretgaisa lielgabaliem. Biržu lidlauku *Luftwaffe* nekad nav izmantojusi. Lidlaukā, kopumā bija bāzējušās 86 padomju viendzinēja lidmašīnas, ieskaitot *Il-2* lidmašīnas un *Jak* iznīcinātājus. Pēc kara lidlauku salaboja un izmantoja lauksaimniecības vajadzībām. Pašreiz lidlauku neizmanto aviācijai, bet 2014. gadā lidlauka teritorijā izbūvēja rallijkrosa trase «Baroni», kurā aizvadītas autokrosa sacensību «Žiguļu kauss 2014» posms. Biržu lidlauku arī sauc par **Biržu kara lidlauku**.
### Uzbrukumi lidlaukam
1941. gada 23. jūnijā Biržu lidlaukam uzbruka 6 *Luftwaffe* bumbvedēji. No 20 divu dzinēju padomju lidmašīnām, kas novietotas uz zemes, 5 tika iznīcinātas.

## Atsauces

## Ārējās saites
* Abandoned, Forgotten & Little Known Airfields in Europe
*Biržu lidlauks, Jēkabpils novads | Airfield Birži, Jēkabpils Municipality
Neretas lidlauks

**Neretas lidlauks** ir privāts nesertificēts lidlauks Aizkraukles novada Neretas pagastā. Izvietojies  uz ziemeļrietumiem no Neretas ciema pie autoceļa P73. Lidlaukā ir viens  garš un  platu zāles seguma skrejceļš, piemērots ultravieglajiem gaisa kuģiem. Lidlauka īpašnieks un apsaimniekotājs ir biedrība «Saules sporta klubs». Līdzās skrejceļam ir ierīkota autosporta trase.

## Atsauces

## Ārējās saites
* Aizvadīti pirmie Neretas novada svētki
Pilskalnes lidlauks

**Pilskalnes lidlauks**, dažkārt saukts **Neretas lidlauks**, ir nesertificēts lidlauks Aizkraukles novada Pilskalnes pagastā. Izvietojies 6,5 km uz ziemeļiem no Pilskalnes ciema pie autoceļa V933. Bijušais lauksaimniecības aviācijas lidlauks ar vienu  garu un  platu asfalta seguma skrejceļu. Lidlauka skrejceļš apaudzis ar kokiem, tiek izmantots ar aviāciju nesaistītās ražošanas aktivitātēs.

## Atsauces

## Ārējās saites
* Abandoned, Forgotten & Little Known Airfields in Europe
Mariner 2

thumb|200px|''Mariner 2'' starts
***Mariner 2*** bija NASA *[[Mariner programma|Mariner]]* programmas otrā starpplanētu zonde. Palaista 1964. gada augustā. Tā pirmoreiz vēsturē pietuvojās citai planētai,  veicot Veneras pārlidojumu.

Kosmiskais aparāts bija identisks *[[Mariner 1]]*, kurš tika zaudēts nesējraķetes avārijā. Abu uzdevums bija pārlidot Veneru. Pa ceļam tiktu pētīta starpplanētu vide. Attēlu uzņemšana nebija paredzēta.

Zondi izgatavoja Reaktīvās kustības laboratorija (*JPL*). *Mariner 2* sastāvēja no astoņstūrainas pamatnes (1,04 m pa diagonāli un 0,36 m augstumā). Pie pamatnes bija piestiprināti divi saules bateriju paneļi (izvērstā stāvoklī paneļu pletums bija 5,05 metri). Zondes augstums bija nepilni 3,66 m. Tās starta masa bija 260,8 kg.

## Lidojuma gaita
*Mariner 2* tika palaista  06:53:14 UTC ar nesējraķeti *[[Atlas LV-3 Agena-D]]* no Kanaveralas zemesraga Gaisa spēku stacijas laukuma *LC-12*.

4. septembrī veikts trajektorijas korekcijas manevrs, kurš ilga 34 minūtes. 8. un 29. septembrī uz īsu brīdi radās problēmas ar orientācijas sistēmu, bet inženieriem neizdevās noskaidrot kļūmes cēloni.
31. oktobrī zaudēts spriegums vienā no saules bateriju paneļiem, bet pēc nedēļas tas atjaunojās. Panelis pavisam zaudēja enerģiju 15. novembrī, bet tajā laikā zonde bija pietiekami tuvu Saulei, lai viena paneļa enerģijas pietiktu zinātniskajiem instrumentiem.

 *Mariner 2* palidoja garām Venerai aptuveni  attālumā. Tika iegūti dati par planētas atmosfēru.

Pēdējais sakaru seanss ar zondi notika  07:00 UTC. *Mariner 2* neaktīva turpina riņķot ap Sauli.

## Attēlu galerija

Diagram_of_Mariner_1.jpg|*Mariner 2* instrumentu shēma
Mariner_2_trajectory.png|*Mariner 2* trajektorijas shematisks attēlojums


## Ārējās saites

* Mariner 2 NASA Solar System Exploration Roadmap
* Mariner 2 NASA NSSDC Master Catalog
* Mariner 1, 2 Gunter Dirk Krebs
Lodi

**Lodi** () ir pilsēta un municipalitāte Itālijas ziemeļos, Lombardijas reģionā, Lodi provincē pie Adas upes. Atrodas 445 kilometru attālumā no Itālijas galvaspilsētas Romas un 30 kilometru attālumā no Itālijas otrās lielākās pilsētas Milānas. Tā ir Lodi provinces administratīvais centrs un lielākā pilsēta. Pilsēta vidēji atrodas 87 metrus virs jūras līmeņa. Pilsētas un municipalitātes kopējā platība ir 41 km², pēc 2012. gada datiem pilsētā dzīvo 43 325 iedzīvotāji.

1864. gadā pilsētā tika nodibināta pirmā Itālijas kooperatīvā banka.

## Atsauces

## Ārējās saites
Moriss Žārs

**Moriss Žārs** (; dzimis , miris ) bija franču komponists un diriģents, pazīstams kā filmu oriģinālmūzikas autors. Savas karjeras laikā (1958—2001) komponējis mūziku vairāk kā 160 televīzijas un kinofilmām.

Žārs 8 reizes ticis nominēts Amerikas Kinoakadēmijas balvai par labāko oriģinālmūziku un vienu reizi par labāko dziesmu, no kurām trīs reizes balvu saņēmis — par oriģinālmūziku Deivida Līna režisētajās filmās "Arābijas Lorenss" (1962), "Doktors Živago" (1965), *[[A Passage to India]]* (1984). Par mūziku filmām Žārs ieguvis arī 4 Zelta globusa balvas, 2 BAFTA kino balvas un vienu ''Grammy'' balvu.

Morisa Žāra dēls ir komponists un elektroniskās mūzikas izpildītājs Žans Mišels Žārs.

## Filmogrāfija (nozīmīgākie darbi)

* "Arābijas Lorenss" (*Lawrence of Arabia*, 1962)
* *[[Sundays and Cybele]]* (*Les dimanches de Ville d'Avray*, 1962)
* "Doktors Živago" (*Doctor Zhivago*, 1965)
* *[[Is Paris Burning?]]* (*Paris brûle-t-il?*, 1966)
* *[[Ryan's Daughter]]* (1970)
* *[[The Life and Times of Judge Roy Bean]]* (1972)
* "Vīrs, kurš būtu kļuvis par karali" (*The Man Who Would Be King*, 1975)
* *[[Mohammad, Messenger of God]]* (1977)
* *[[Resurrection (filma)|Resurrection]]* (1980)
* *[[A Passage to India]]* (1984)
* "Liecinieks" (*Witness*, 1985)
* *[[Au nom de tous les miens]]* (TV miniseriāls, 1985)
* "Moskītu krasts" (*The Mosquito Coast*, 1986)
* "Liktenīgais valdzinājums" (*Fatal Attraction*, 1987)
* ** (1987)
* "Gorillas miglā" (*Gorillas in the Mist: The Story of Dian Fossey*, 1988)
* "Mirušo dzejnieku biedrība" (*Dead Poets Society*, 1989)
* "Spoks" (*Ghost*, 1990)
* "Pastaiga mākoņos" (*A Walk in the Clouds*, 1995)
* *[[Sunshine (1999. gada filma)|Sunshine]]* (1999)
* *[[Uprising]]* (TV filma, 2001)

## Ārējās saites
Bilozerske

**Bilozerske** () ir pilsēta Ukrainas austrumos Doneckas apgabalā. Izvietojusies apgabala vidusdaļā 112 km no apgabala centra Doneckas. Pakļauta Dobropiļļas pilsētas padomei, savukārt Bilozerskes pilsētas padomei pakļauts Bokoves ciemats.

## Vēsture
Apdzīvotā vieta dibināta 1913. gadā kā Bilozerkas *(Білозерка)* ciems. Strauji sāka attīstīties 1950. gados sakarā ar akmeņogļu šahtu izbūvi. 1966. gadā piešķirts pilsētas statuss un tagadējais nosaukums.

## Atsauces

## Ārējās saites
Endziņš

**Endziņš** (sieviešu dzimtē Endziņa) ir latviešu cilmes uzvārds. Cilvēki ar šo uzvārdu:
* Aivars Endziņš (1940—2023) — latviešu jurists un politiskais darbinieks;
* Arnolds Endziņš — latviešu skolotājs, tautskolu inspektors;
* Jānis Endziņš — latviešu jurists.
Valgundes lidlauks

**Valgundes lidlauks** ir privāts nesertificēts lidlauks Jelgavas novada Valgundes pagastā. Izvietojies Žibukaktā pie Meža Ratnieku mājām austrumos no autoceļa P99. Lidlaukā ir trīs zāles seguma skrejceļi A burta konfigurācijā:  garš un  plats skrejceļš kursā 07/25,  garš un  plats — kursā 09/27 un  garš un  plats — kursā 18/36. Lidlauks piemērots ultravieglajiem gaisa kuģiem. Lidlauks izbūvēts 2009. gadā ar mērķi attīstīt 
ultravieglo lidaparātu tūrismu.

## Atsauces

## Ārējās saites
Zaļenieku lidlauks

**Zaļenieku lidlauks** ir nesertificēts lidlauks Jelgavas novada Zaļenieku pagastā. Izvietojies 2,5 km uz ziemeļaustrumiem no Zaļenieku ciema starp autoceļu P95 un Tērvetes upi. Bijušais lauksaimniecības aviācijas lidlauks ar vienu 400 m garu un 20 m platu asfalta seguma skrejceļu. 1995. gadā Satiksmes ministrija nolēma pārņemt Zaļenieku lidlauku savā pārziņā. Blakus skrejceļam uzstādīts komunikāciju masts (2014), kas ierobežo lidlauka drošu izmantošanu.

## Atsauces
Ansis Bīlenšteins

**Ansis Bīlenšteins** (, pilnā vārdā **Johaness Georgs Vilhelms Bīlenšteins** (); dzimis , miris ) bija vācbaltiešu izcelsmes Latvijas luterāņu mācītājs un latviešu mitoloģijas pētnieks.

## Dzīvesgājums
Dzimis Jaunaucē  Augusta Bīlenšteina ģimenē. 
Studēja teoloģiju Tērbatas universitātē. Latviešu literārās biedrības biedrs. Publicējis apcerējumus par latviešu mitoloģiju un pasakām. No 1888. gada Reņģes mācītājs, vēlāk, līdz 1919. gadam, kalpoja Vecsaules draudzē.

Latvijas brīvības cīņu laikā 1919. gada 12. janvārī lielinieku arestēts, nākamajā dienā nošauts pie Bauskas pils.

## Ārējās saites
* Bīlenšteina apcerējums: ''Die deewa dēli (Gottessöhne) des lettischen Volksliedes'' krājumā ''Studien aus dem Gebiete der lettischen Archäologie, Ethnographie und Mythologie, Riga 1896''
Mīms

[200px|right|thumb|[Ričards Dokinss darināja un pirmoreiz lietoja jēdzienu "mīms" savā 1976. gadā izdotajā grāmatā "Savtīgais gēns"]]
**Mīms** (), arī **mēme**, ir ideja, uzvedība vai kāds cits kultūras elements, kas izplatās no indivīda uz indivīdu. Ideju, simbolu vai prakšu pārnese ar mīmiem attiecas uz rakstos, runā, žestos, rituālos vai citās imitējamās formās ietvertu kultūras elementu izplatīšanos sabiedrībā vai kādā sociālajā grupā. Mīmi ir kultūras analogi gēniem, un to pavairošanās un mutēšanās notiek pēc līdzīgas loģikas.

Atsevišķs mīmu atzars ir interneta mīmi. Tie ietver darbības, tēlus, jēdzienus, populāras frāzes vai citus kultūras elementus, kas no personas uz personu izplatās tiešsaistē. Daži no piemēriem ir "*Rage*" komiksi vai citi standartizējušies tēli, kurus interneta lietotāji var izmantot jaunu attēlu vai vēstījumu radīšanai, *plankings* (gulēšana uz vēdera neparastās, bieži vien publiskās vietās), *[[Ice Bucket Challenge]]*, *[[Harlem Shake (interneta fenomens)|Harlem Shake]]* vai citas netipiskas darbības, kuru būtisks elements ir publiskums (tās notiek vai nu publiskās vietās, vai arī tiek fotografētas un filmētas, un materiāli pēcāk tiek ievietoti sociālajos medijos).

## Cilme
Par jēdziena darinātāju tiek uzskatīts evolucionārais biologs Ričards Dokinss. Viņš savā 1976. gadā izdotajā grāmatā "Savtīgais gēns" norādīja uz līdzībām starp kultūras elementu pārnesi un ģenētiskās informācijas pārnesi. R. Dokinss rakstīja, ka abas šīs parādības ir pakļautas evolūcijas procesiem. Līdzīgi kā bioloģiskajos procesos, arī kultūrā daži elementi ir vairāk piemēroti izdzīvošanai un spēj sevi kopēt labāk nekā citi. Veiksmīgi mīmi plaši izplatās un saglabājas ilgu laiku, bet mazāk veiksmīgie izzūd.

### Latviešu valodā
R.Dokinss jēdzienu "*meme*" angļu valodā ir saistījis ar vārdu "*gene*", lai tādējādi norādītu uz to līdzību. Ja, atveidojot vārdus latviešu valodā, pastāvētu tradīcija saglabāt tiem tādu pašu saikni, kāda ir oriģinālrakstībā, latviskais ekvivalents būtu "mēms", jo pastāv vārds "gēns". Taču, tā kā šādi veidojas heteronīmija (gadījumi, kuros vārdu rakstība ir identiska, bet izruna un nozīme atšķiras) ar latviešu valodā jau esošu vārdu, akadēmiskajā vidē pastāv viedoklis, ka piemērotāka atveide būtu "mēme".

## Skatīt arī
* Interneta mīms

## Atsauces

## Ārējās saites
* Tīmekļa mīmu datubāze
Bilicke

**Bilicke** () ir pilsēta Ukrainas austrumos Doneckas apgabalā. Izvietojusies apgabala ziemeļrietumu daļā Vodjanas upītes krastos 89 km no apgabala centra Doneckas. Pakļauta Dobropiļļas pilsētas padomei, savukārt Bilickes pilsētas padomei pakļauts Vodjanskes ciemats.

## Vēsture
Apdzīvoto vietu uz izputējušā muižnieka Klasina zemes 1909. gadā nodibināja vietējie turīgie zemnieki. Vēlāk uz šejieni pārcēlušies zemnieki no viena Krievijas Beļčanu ciema, kas jaunajā vietā sevi turpināja saukt tāpat. Strauja attīstība sākās 1953. gadā līdz ar akmeņogļu ieguves šahtas būvniecību. 1956. gadā Bilickei piešķirts pilsētciemata statuss. 1959. gadā nodota ekspluatācijā šahta, ko «pēc darbaļaužu lūguma» nosauca par godu PSKP 21. kongresam. 1966. gadā Bilickei piešķirts pilsētas statuss.

## Atsauces

## Ārējās saites
Zaļizne

**Zaļizne** () ir pilsēta Ukrainas austrumos Doneckas apgabalā. Izvietojusies apgabala vidusdaļā 52 km no apgabala centra Doneckas, ietilpst Horļivkas—Jenakijeves aglomerācijā. Pakļauta Toreckas pilsētas padomei, savukārt Zaļiznes pilsētas padomei pakļauts Pivdennes ciems.

## Vēsture
Apdzīvotā vieta zināma kopš 1894. gada kā **Neļipivskas** (*Неліпівський/Нелеповский*) ciems. Ap gadsimtu miju tā apkārtnē sāka iegūt akmeņogles. 1921. gadā ciemu pārdēvēja par godu revolucionāram Fjodoram Sergejevam (segvārds «Artjoms») par **Artemovi** (*Артемове*), bet 1938. gadā tam piešķirts pilsētas statuss. Mūsdienās lielākā daļa iedzīvotāju nodarbināta akmeņogļu ieguvē. 2016. gadā pilsēta pārdēvēta tagadējā vārdā.

## Atsauces

## Ārējās saites
Heinrihs Bose

**Heinrihs Bose** (; dzimis , miris ) bija vācbaltiešu izcelsmes Latvijas luterāņu mācītājs. Kalpojis dzimtās Ēveles draudzē.

Ordinēts 1898. gadā. Strādājis par reliģijas skolotāju Rīgas biržas komercskolā. No 1910. gada — Ēveles draudzes mācītājs. 

1919. gada 13. janvārī komunistu Kara tribunālā tiesāts par darbošanos 1905. gada revolūcijas laikā. Nošauts Biķernieku mežā.
Bose

**Bose** var būt:

* Haralds Jūliuss Bose (*Harald Julius von Bosse*; 1812—1894) ― vācbaltiešu arhitekts; 
* Heinrihs Bose (*Heinrich Bosse*; 1871―1919) ― vācbaltiešu izcelsmes Latvijas luterāņu mācītājs.
Nokia N9

***Nokia N9*** (segvārds *Lankku*) bija Somijas uzņēmuma *[[Nokia]]* viedtālrunis, kas darbojās ar *Linux* bāzētu operētājsistēmu *[[MeeGo]]*. Izlaists 2011. gada septembrī. 

## Ārējās saites

* Nokia N9 gsmarena.com
Džonatans Hills

** Džonatans Hills ** (; dzimis  Londonā) ir britu politiķis no Konservatīvās partijas.

Dž. Hills no 2010. līdz 2013. gadam bija Lielbritānijas skolu ministrs, bet no 2013. līdz 2014. gadam — Lankasteras hercogistes kanclers un augšpalātas (Lordu palāta) līderis Deivida Kemerona kabinetā.

2014. gada septembrī Eiropas Komisijas prezidenta kandidāts Žans Klods Junkers izvirzīja lordu Hillu par Finanšu stabilitātes, finanšu pakalpojumu un kapitāla tirgus savienības ES komisāru.

Hills paziņoja par viņa atkāpšanos no Eiropas Komisāra amata 2016. gada 25. jūnijā, kas stātos spēkā 2016. gada 15. jūlijā, pēc referenduma par Apvienotās Karalistes dalību Eiropas Savienībā rezultātiem. Viņa amata uzdevumus pārņēma Valdis Dombrovskis.

## Atsauces

## Ārējās saites
* ''Debrett's People of Today'' 
* Džonatans Hills 2014. gada Eiropas Parlamenta vēlēšanu mājaslapā
Mārtiņš Gipters

[right|thumb|220px|Mārtiņš Gipters 2014. gadā [Kārdifas "Devils" sastāvā]]
**Mārtiņš Gipters** (dzimis  Rīgā) ir latviešu hokejists, aizsargs. Pašlaik (2021) Gipters spēlē Latvijas čempionāta klubā HK Liepāja.

## Spēlētāja karjera
No 2005. līdz 2009. gadam Gipters spēlēja Latvijas čempionāta klubā SK LSPA/Rīga. 2006.—07. gada sezonā gan hokejists pārstāvēja HK Rīga 2000 rindas. 2009.—10. gada sezonā aizsargs spēlēja Baltkrievijas Ekstralīgas klubā Rīgas "Dinamo Juniors", savukārt lielāko daļu 2010.—11. gada sezonas aizvadīja HK Ozolnieki/Monarhs sastāvā.

No 2011. līdz 2013. gadam Gipters spēlēja HK Liepājas Metalurga rindās, taču tad klubs darbību pārtrauca. 2013.—14. gada sezonas pirmajā pusē aizsargs pārstāvēja Kazahstānas hokeja līgas vienību Atirau "Beibarys", taču tad pārcēlās uz EIHL vienību Kārdifas "Devils". 2014.—15. gada sezonā spēlēja Latvijas čempionāta klubā HK Liepāja. Gipters pildīja komandas kapteiņa funkcijas, sezonu noslēdzot kā līgas rezultatīvākais aizsargs. Viņš ieguva arī labākā aizsarga balvu.

2015. gada vasarā kopā ar Edgaru Branci pievienojās Slovākijas Ekstralīgas klubam HK Pieštjani, tās rindās nākamajā sezonā 55 spēlēs atzīmējoties ar 14 punktiem. 2016. gada jūlijā pievienojās HK Kurbads rindām. Kopā ar komandu kļuva par 2017. un 2018. gada Latvijas čempionu, 2018. un 2019. gadā tika atzīts par līgas labāko aizsargu. 2020. gada vasarā atgriezās HK Liepāja rindās.

Latvijas hokeja izlases sastāvā Gipters debitēja 2014. gada 10. aprīlī.

## Ārējās saites
Kaspars Dumpis

**Kaspars Dumpis** (dzimis ) ir bijušais Latvijas kamaniņu braucējs, pēc karjeras beigām — treneris. No 2014. gada bija Latvijas kamaniņu braucēju komandas galvenais treneris (amatā nomainīja Pēteri Cīmani), bet šobrīd trenē ASV kamaniņu sporta izlasi.

Trenējies pie Veras Zozuļas. Piedalījies , kur vieninieku sacensībās ierindojās 17. vietā. Augstāko vietu Pasaules kausa izcīņas kopvērtējumā ieņēmis 2003.—2004. gada sezonā (20. vieta).

2007. gadā beidzis sportista karjeru, pēc tam kļuvis par treneri. Tika atzīts par vienu no labākajiem jaunatnes sporta treneriem olimpiskajos sporta veidos 2011. gadā.

Kandidējis uz vietu Ķeguma novada domē 2013. gada Latvijas pašvaldību vēlēšanās no Vidzemes partijas, tomēr netika ievēlēts.

## Atsauces

## Ārējās saites
Jevgeņijs Koševojs

**Jevgeņijs Koševojs** (; dzimis ) ir krievu tautības Kazahstānas distanču slēpotājs.

Divas reizes piedalījies ziemas olimpiskajās spēlēs (, ). 2006. gadā Turīnā komandu sprintā izcīnījis 6. vietu, kas ir viņa augstākais panākums Olimpiskajās spēlēs. Pasaules čempionātā viņa augstākā izcīnītā vieta ir 2005. gadā Oberstdorfā komandu sprintā ieņemtā 7. vieta. Ar panākumiem startējis jauniešu sacensībās (izcīnījis vairākas medaļas Pasaules čempionātā junioriem un Universiādē). 

Laikā no 2007. līdz 2009. gadam bijis diskvalificēts par dopinga lietošanu.

## Ārējās saites
2014.—2015. gada Latvijas hokeja Virslīgas čempionāts

**2014.—2015. gada Latvijas hokeja Virslīgas čempionāta sezona** bija 24. Latvijas Virslīgas hokeja čempionāta sezona. Sezona sākās 2014. gada 6. septembrī un noslēdzās 2015. gada 1. aprīlī. Līgas čempiones titulu izcīnīja HK MOGO, savukārt sudraba medaļas otro gadu pēc kārtas ieguva HK Kurbads. Sērijā par trešo vietu HK Liepāja pārspēja HK Zemgale hokejistus.

Starpsezonā līgai pievienojās vairākas jaunas komandas - HASC Jūrmala, HK Liepāja, Mogo.lv, kā arī Ogre/Sāga 18. Čempionātā vairs nespēlēja Rīgas "Dinamo Juniors", kas pārtrauca darbību, kā arī HK Daugavpils, kas sezonu aizvadīja jaunizveidotajā 1. līgā.

## Formāts
Regulārajā sezonā tiek aizvadīti pieci spēļu riņķi, kas nozīmē, ka katram no komandām aizvadīs 30 spēles. Regulārā sezona noslēgsies 7. martā. Regulārās sezonas uzvarētāja automātiski nodrošina vietu izslēgšanas kārtas pusfinālā, kamēr pārējās sešas komandas spēlēs ceturtdaļfinālā. Izslēgšanas kārtas cīņas tiks aizvadītas sērijā līdz trim uzvarām, kamēr finālsērijā komandas mērosies spēkiem sērijā līdz četrām uzvarām.

## Komandas un norises vietas

## Apbalvojumi
[thumb|right|220px|[Edgars Lūsiņš tika atzīts par sezonas labāko vārtsargu]]
* Čempionāta vērtīgākais spēlētājs:  Miks Lipsbergs
* Labākie hokejisti:
** Labākais vārtsargs:  Edgars Lūsiņš
** Labākais aizsargs:  Mārtiņš Gipters
** Labākais uzbrucējs:  Aleksandrs Macijevskis

### Mēneša vērtīgākais spēlētājs

## Komandu treneri un kapteiņi

## Regulārā sezona
### Turnīra tabula

### Labākie spēlētāji
#### Rezultatīvākie spēlētāji

#### Labākie vārtsargi

## Izslēgšanas kārta

### Labākie spēlētāji
#### Rezultatīvākie spēlētāji

#### Labākie vārtsargi

## Ārējās saites
* Līgas oficiālā mājaslapa
HASC Tukums

**HASC Tukums** ir bijušais hokeja klubs no Tukuma, kas piedalījās Latvijas hokeja čempionāta virslīgā. Tas izveidots 2014. gadā.

Komanda tika izveidota Jūrmalā, pirmajā sezonā mājas spēles aizvadot Majoru ledus hallē, taču pēc 2014.—15. gada sezonas komanda pārcēlās uz Tukumu. 2015.—16. gada sezonā pēc sešām aizvadītām spēlēm finansiālu iemeslu dēļ dalību no čempionāta atsauca.

## Visu LHČ sezonu rezultāti

## Līderi
### Kluba spēlētāju rekordi
#### Regulārā sezona
* Visvairāk gūto vārtu sezonā: Edgars Lipsbergs un Augusts Valdis Vasiļonoks, 16 (2014.—15.)
* Visvairāk rezultatīvo piespēļu sezonā: Vladislavs Koniševs, 14 (2014.—15.)
* Visvairāk gūto punktu sezonā: Edgars Lipsbergs, 27 (2014.—15.)
* Visvairāk soda minūšu sezonā: Vladislavs Koniševs, 54 (2014.—15.)
* Visvairāk gūto punktu sezonā, starp aizsargiem: Kristaps Jākobsons, 10 (2014.—15.)

#### Izslēgšanas kārta
* Visvairāk gūto vārtu sezonā: Iļja Kajuns un Vjačeslavs Kuzmičjovs, 2 (2014.—15.)
* Visvairāk rezultatīvo piespēļu sezonā: Edgars Lipsbergs un Ivans Boiko, 3 (2014.—15.)
* Visvairāk gūto punktu sezonā: Edgars Lipsbergs, 4 (2014.—15.)
* Visvairāk soda minūšu sezonā: Iļja Kajuns, 8 (2014.—15.)
* Visvairāk gūto punktu sezonā, starp aizsargiem: Vjačeslavs Kuzmičjovs, 3 (2014.—15.)

### Komandas treneri
* Vjačeslavs Nazarovs (2014)
* Valērijs Kuļibaba (2015)
* Vesa Surenkins (2015)

### Kapteiņi
* Eduards Ivanovs (2014—2015)

## Ārējās saites
* Eliteprospects.com profils
HK SMScredit.lv

**HK SMScredit.lv** bija Latvijas hokeja komanda, kas spēlēja Latvijas Virslīgas čempionātā.

## Vēsture
Klubs dibināts 2008. gadā ar nosaukumu "HK Concept Rīga". 2013. gadā ar nosaukumu "HK SMScredit.lv" klubs uzvarēja Latvijas čempionātā, sērijā līdz 3 uzvarām ar 3-0 pārspējot HK Juniors.

## Atsauces
Renārs Undelis

**Renārs Undelis** (dzimis  Rīgā) ir latviešu hokejists, uzbrucējs. Pašlaik (2021) spēlē Latvijas čempionāta klubā Rīgas "Olimp".

## Spēlētāja karjera
[right|thumb|200px|2013.—14. gada sezonā, spēlējot [HK Kurbads sastāvā]]
No 2001. līdz 2003. gadam Undelis spēlēja Daugavpils "Stalkers Juniors" sastāvā. No 2004. līdz 2007. gadam Undelis spēlēja HK Rīga 2000 rindās. Vēlāk pievienojās ASK/Ogre, kā arī DHK Latgale sastāvam. Vēlāk uzbrucējs vairākus gadus aizvadīja Francijā un Zviedrijā, taču 2012. gadā atgriezās Latvijā, pievienojoties HK SMScredit.lv un kopā ar to izcīnot Latvijas čempiona titulu.

2013. gada vasarā Undelis pievienojās HK Kurbads rindām. Nākamajā sezonā Undelis bija visas līgas rezultatīvākais spēlētājs. 2015. gada septembrī pārcēlās uz Rīgas "Prizma" rindām, bet 2016. gadā — uz HS Rīga. 2021. gadā Undelis Rīgas "Olimp" sastāvā izcīnīja jau savu piekto Latvijas čempiona titulu.

## Ārējās saites
Pievolga

[thumb|250px|[Volga pie Tutajevas Jaroslavļas apgabalā]]
**Pievolga** () ir dabas apgabals Austrumeiropas līdzenumā, Volgas baseina vidusteces un lejteces apvidū Krievijā. Plašākā nozīmē apzīmē visu teritorija gar Volgas tecējumu un teritorijas, kas ekonomiski uz to tiecas. Vēsturiski Pievolga ietilpusi Volgas Bulgārijā, Polovciešu stepē, Zelta Ordā un Krievijā. Teritoriju apdzīvo lielākoties krievi, kā arī čuvaši, marieši, erzji, mokši, tatāri un kalmiki.

Tradicionāli Pievolga tiek iedalīta vairākos reģionos:
* Augšvolga no iztekas līdz Okas ietekai: Tveras, Maskavas, Jaroslavļas, Kostromas un Ivanovas apgabali,
* Vidusvolga no Okas pietekas līdz Kamas pietekai: Ņižņijnovgorodas apgabals, Čuvašija, Marijela un Tatarstāna (daļa),
* Lejasvolga no Kamas pietekas līdz ietekai Kaspijas jūrā: Tatarstāna (daļa), Uļjanovskas, Samaras, Penzas, Saratovas, Volgogradas un Astrahaņas apgabali un Kalmikija.
Pēc Kuibiševas ūdenskrātuves izbūves par robežu starp Vidusvolgu un Lejasvolgu parasti uzskata Žiguļu HES pie Toljati.

Lielākā daļa Vidusvolgas un Lejasvolgas ietilpst Volgas federālajā apgabalā ar centru Ņižņijnovgorodā.

## Atsauces

## Ārējās saites